CELEX: C2007/283/02
Language: da
Date: 2007-11-24 00:00:00
Title: Sag C-351/04: Domstolens dom (Anden Afdeling) af 27. september 2007 — Ikea Wholesale Ltd mod Commissioners of Customs and Excise (anmodning om præjudiciel afgørelse fra High Court of Justice (Chancery Division) — Det Forenede Kongerige) (Dumping — import af sengelinned af bomuld med oprindelse i Egypten, Indien og Pakistan — forordning (EF) nr. 2398/97 — forordning (EF) nr. 1644/2001 — forordning (EF) nr. 160/2002 — forordning (EF) nr. 696/2002 — henstillinger og afgørelser fra Verdenshandelsorganisationens (WTO) tvistbilæggelsesorgan — retsvirkninger — forordning (EF) nr. 1515/2001 — tilbagevirkende kraft — tilbagebetaling af betalt told)

24.11.2007   
            
            
               DA
            
            
               Den Europæiske Unions Tidende
            
            
               C 283/2
            
         Domstolens dom (Anden Afdeling) af 27. september 2007 — Ikea Wholesale Ltd mod Commissioners of Customs and Excise (anmodning om præjudiciel afgørelse fra High Court of Justice (Chancery Division) — Det Forenede Kongerige)
   (Sag C-351/04) (1)
   
   (Dumping - import af sengelinned af bomuld med oprindelse i Egypten, Indien og Pakistan - forordning (EF) nr. 2398/97 - forordning (EF) nr. 1644/2001 - forordning (EF) nr. 160/2002 - forordning (EF) nr. 696/2002 - henstillinger og afgørelser fra Verdenshandelsorganisationens (WTO) tvistbilæggelsesorgan - retsvirkninger - forordning (EF) nr. 1515/2001 - tilbagevirkende kraft - tilbagebetaling af betalt told)
   (2007/C 283/02)
   Processprog: engelsk
   Den forelæggende ret
   High Court of Justice (Chancery Division)
   Parter i hovedsagen
   
      Sagsøger: Ikea Wholesale Ltd
   
      Sagsøgt: Commissioners of Customs and Excise
   Sagens genstand
   Anmodning om præjudiciel afgørelse — High Court of Justice (Chancery Division) — gyldigheden af Rådets forordning (EF) nr. 2398/97 af 28. november 1997 om indførelse af en endelig antidumpingtold på importen af sengelinned af bomuld med oprindelse i Egypten, Indien og Pakistan (EFT L 332, s. 1) — gyldigheden af Rådets forordning (EF) nr. 1644/2001 af 7. august 2001 om ændring af forordning nr. 2398/97 og om suspension af anvendelsen heraf for import med oprindelse i Indien (EFT L 219, s. 1) — gyldigheden af Rådets forordning (EF) nr. 160/2002 af 28. januar 2002 om ændring af forordning (EF) nr. 2398/97 og om afslutning af proceduren for import med oprindelse i Pakistan (EFT L 26, s. 1) — gyldigheden af Rådets forordning (EF) nr. 696/2002 af 22. april 2002 om bekræftelse af den endelige antidumpingtold på import af sengelinned af bomuld med oprindelse i Indien, der blev indført ved forordning (EF) nr. 2398/97 (EFT L 109, s. 3).
   Konklusion
   
               1)
            
            
               Artikel 1 i Rådets forordning (EF) nr. 2398/97 af 28. november 1997 om indførelse af en endelig antidumpingtold på importen af sengelinned af bomuld med oprindelse i Egypten, Indien og Pakistan er ugyldig, for så vidt som Rådet for Den Europæiske Union med henblik på fastsættelsen af dumpingmargenen for den af undersøgelsen omfattede vare har anvendt metoden med »nulstilling« af negative dumpingmargener for hver af de berørte varetyper.
            
         
               2)
            
            
               En importør som den i hovedsagen omhandlede, der ved en national ret har anlagt et søgsmål til prøvelse af de beslutninger, hvorved opkrævning af antidumpingtold pålægges importøren i henhold til forordning nr. 2398/97, der i medfør af denne dom er erklæret ugyldig, er i princippet berettiget til at påberåbe sig til denne ugyldighed inden for rammerne af tvisten i hovedsagen med henblik på at opnå tilbagebetaling af denne told i henhold til artikel 236, stk. 1, i Rådets forordning (EF) nr. 2913/92 af 12. oktober 1992 om indførelse af en EF-toldkodeks.
            
         
      (1)  EUT C 262 af 23.10.2004.